Document ID: 32010D0218
Publication Date: 2010-04-16

Title and Content:
SKLEP KOMISIJE
z dne 16. aprila 2010
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Romuniji
(notificirano pod dokumentarno številko C(2010) 2348)
(Besedilo velja za EGP)
(2010/218/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (3), in zlasti prvega odstavka člena 18 Uredbe,
ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (4) ter zlasti člena 63(3) Direktive,
ob upoštevanju naslednjega:
(1)
Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (5) določa nekatere zaščitne ukrepe, ki jih je treba uporabljati za preprečitev širjenja navedene bolezni, vključno z vzpostavitvijo območij A in B po sumu izbruha ali potrjenem izbruhu bolezni. Navedena območja so določena v razpredelnici v Prilogi k navedeni odločbi.
(2)
Romunija je po potrjenem izbruhu visoko patogene aviarne influence podtipa H5N1 na svojem ozemlju sprejela zaščitne ukrepe v skladu z Odločbo 2006/415/ES, vključno z vzpostavitvijo območij A in B, kakor je predvideno v členu 4 navedene odločbe.
(3)
Po navedenem izbruhu v Romuniji je bil sprejet Sklep Komisije 2010/158/EU z dne 16. marca 2010 o nekaterih začasnih zaščitnih ukrepih v zvezi z visoko patogeno aviarno influenco podtipa H5N1 pri perutnini v Romuniji (6). Navedeni sklep določa območja, v katerih se uporabljajo zaščitni ukrepi iz Odločbe 2006/415/ES, ter obdobje veljavnosti navedenih ukrepov.
(4)
Navedene začasne zaščitne ukrepe je pregledal Stalni odbor za prehranjevalno verigo in zdravje živali in jih je treba potrditi.
(5)
Od sprejetja Sklepa 2010/158/EU je bil na območju, za katerega veljajo začasni zaščitni ukrepi iz navedenega sklepa, potrjen dodatni izbruh. Zato je primerno pri opredelitvi velikosti območja A in obdobja uporabe zaščitnih ukrepov, ki ju je treba potrditi, upoštevati navedeni novi izbruh.
(6)
Prilogo k Odločbi 2006/415/ES je treba zato ustrezno spremeniti.
(7)
Zaradi jasnosti zakonodaje Unije je treba po hitrem postopku razveljaviti Sklep 2010/158/EU.
(8)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga k Odločbi 2006/415/ES se nadomesti z besedilom iz Priloge k temu sklepu.
Člen 2
Sklep 2010/158/EU se razveljavi.
Člen 3
Ta sklep je naslovljen na države članice.
V Bruslju, 16. aprila 2010

Classification:
Level 1 Topics: 100157
100149
100147
100156
100161
Level 2 Topics: 100277
100283
100282
100254
100215
100194
100250
100245
Level 3 Topics: 2442
5781
5283
2479
3584
5087
122
2711
914
2200
2737
5877
All Topics: 1445
1755
192
2737
3584
3763
4743